Arxentina

L'Arxentina, oficialmente República Argentina, ye un país de la fastera meridional d'América del Sur. La so estensión, de 2.780.400 km², conviértelu nel segundu mayor del subcontinente, dempués de Brasil, el cuartu d'América y l'octavu de tol planeta. Llenda al oeste y al sur con Chile, al norte con Bolivia y Paraguái, al noreste con Brasil y al este con Uruguái. El país ye un estáu federal, y ta sodividíu en 23 provincies y una ciudá autónoma, la de Buenos Aires, capital federal y principal ciudá del país. Tanto la capital como les provincies tienen la so propia constitución, y organícense nún sistema federal. L'Arxentina reclama como de so les islles Malvines, la islla San Pedro y les islles Sandwich del Sur, amás de parte del territoriu de L'Antártida.

La presencia humana más antigua documentada nel so territoriu remóntase al PaleolíticuAbad de Santillán, Diego (1971). Historia Argentina, p. 17. Buenos Aires: Tipográfica Editora Argentina.. Dempués, nos sieglos XV y XVI, l'imperiu inca incluyó, na so espansión, la fastera noroccidental del país, que sería colonizáu polos españoles nel sieglu XVICrow, John A. (1992). The Epic of Latin America (4ª ed.), p. 128. Berkeley: University of California Press. ISBN 978-0-520-07723-2.. L'actual estáu arxentín tien los sos oríxenes nel Virreinatu del Ríu de la PlataLevene, Ricardo (1948). Desde la Revolución de Mayo a la Asamblea de 1813–15, en Historia del Derecho Argentino. Vol. IV, p.11. Buenos Aires: Editorial G. Kraf.Sánchez Viamonte, Carlos (1948). Historia Institucional Argentina (2ª ed.), pp. 196-7. Mexico D.F.: Fondo de Cultura Económica., l'órganu de gobiernu creáu pol Imperiu español en 1776 pa l'articulación política, social ya económica del territoriu. La declaración d'independencia, y la posterior llucha escontra los españoles, foi siguida por una llarga guerra civil que duró hasta 1861 y culminó cola reorganización del país como una federación. De magar, el país esfrutó de paz y estabilidá, y ello favoreció la llegada de delles foles d'inmigrantes, principalmente italianos ya españoles, qu'influyeron na so demografía y na so culturaBridger, Gordon A (2013). Britain and the making of Argentina, p. 101. Witt Press, Southampton. ISBN 9781845646844O.N.I. – Department of Education of Argentina .

L'importante crecimientu económicu del país convirtió al país, a entamos del sieglu XX, na séptima nación más rica del munduBolt, Jutta; Van Zanden, Jan Luiten (2013). "The First Update of the Maddison Project; Re-estimating Growth Before 1820" (XLS). Maddison Project Working Paper 4.Bartenstein, Ben; Maki, Sydney; Gertz, Marisa. "One Country, Eight Defaults: The Argentine Debacles" . Artículu na web Bloomberg News, 11 de setiembre de 2019.Díaz Alejandro, Carlos F. (1970). Essays on the Economic History of the Argentine Republic, p. 1. New Haven, CT: Yale University Press. ISBN 978-0-300-01193-7. En 1896, el so PIB per cápita superó al d'Estaos Xuníos, y siguió siendo ún de los diez mayores del mundu hasta polo menos 1920. Magar que siguió siendo ún de los 15 países más ricos del mundu delles décades más, dempués de la Gran Depresión, na década de 1930, el país entamó la so escayencia económica, que xunida a una inestabilidá política crónica llevó al país otra vuelta a cifres propies de países subdesarrollaos. Anguaño'l so PIB per cápita ye'l 62ᵘ del mundu. Tres de la muerte, en 1974, del presidente Juan Perón, la so viuda y vicepresidenta, Isabel Perón, xubió al poder, del que foi apartada en 1976 por un golpe d'estáu. La xunta cívico-militar que tomó'l poder, sofitada por Estaos Xuníos, persiguió y asesinó a miles d'activistes políticos d'izquierda na llamada Guerra Sucia, un periodu de terrorismu d'estáu y revueltes civiles que nun acabó hasta la eleición de Raúl Alfonsín como presidente en 1983. De magar, y anque persiste la inestabilidá politica ya económica, el país caltién un sistema democráticu.

L'Arxentina ye una potencia rexonal que, pese a la precariedá económica, caltién el so estatus de potencia intermedia nel escenariu internacionalWood, Bernard (1988). The middle powers and the general interest, p. 18. Ottawa: North–South Institute. ISBN 978-0-920494-81-3.Boughton, James M. (2012). Tearing Down Walls. The International Monetary Fund 1990–1999, p. 101. Washington, DC: International Monetary Fund. ISBN 978-1-61635-084-0.Malamud, Andrés (2011). "A Leader Without Followers? The Growing Divergence Between the Regional and Global Performance of Brazilian Foreign Policy", p. 9. Latin American Politics and Society. Lisbon. 5 (3):1–24. doi:10.1111/j.1548-2456.2011.00123.x., nel que ye ún de los principales aliaos non pertenecientes a la OTAN d'Estaos Xuníos. Ye la segunda mayor economía d'América Llatina, miembru del G20 y miembru fundador de les Naciones Xuníes, el Bancu Mundial, la Organización Mundial del Comerciu, Mercosur, la Comunidá d'Estaos Llatinoamericanos y Caribeños y la Organización d'Estaos Iberoamericanos pa la Educación, la Ciencia y la Cultura.

 Historia 

 Política y gobiernuLos datos recoyíos nesti apartáu tán sacaos del Anuario Iberoamericano 2012 del Real Institutu Elcano y l'Axencia Efe. Disponible en http://www.anuarioiberoamericano.es/  

 Organización política 
Arxentina organízase políticamente acordies colo que se recueye na so Constitución, aprobada'l 24 d'agostu de 1994.

El poder executivu exércelu'l presidente de la Nación Arxentina. Esti ye elixíu xunto col vicepresidente (que ye tamién automáticamente presidente del Senáu) por votu popular direutu cada cuatro años. Dambos pueden ser reelixíos namái pa un segundu mandatu consecutivu, magar que pueden volver a presentar la so candidatura tres un intervalu d'un periodu eleutoral. El presidente, que ta encargáu de formar el gobiernu, ye tamién el comandante en xefe de les fuercies armaes del país.

El poder llexislativu exércelu'l Congresu, que ta dividíu en dos cámeres: el Senáu y la Cámara de Diputaos. El primeru fórmenlu trés senadores por cada provincia, elixíos por sufraxu direutu y de forma conxunta) y trés más pol distritu federal. Tienen un mandatu de seis años, y una persona puede ser senador/a de forma indefinida. La tercera parte de los senadores renuévense cada dos años. La Cámara de Diputaos, pela so banda, fórmenla 257 diputaos, elixíos pa cuatro años. La metá d'ellos renuévense cada dos años.

No que cinca al poder xudicial, el so muérganu cimeru ye la Corte Suprema de Xusticia. Los sos integrantes son nomaos pol presidente col acuerdu del Senáu. El presidente noma tamién a los xueces de los tribunales federales inferiores. Pa ello escueye ún de los trés que-y propón el Conseyu de la Maxistratura, y busca después el sofitu del Senáu pal nomamientu.

Caúna de les 23 provincies tien el so propiu gobiernu, la so cámara llexislativa y los sos tribunales. Tamién hai un gobiernu autónomu na capital federal, Buenos Aires.

 Gobiernu 
El presidente de la Nación ye, dende'l 10 d'avientu de 2015, Mauricio Macri. El presidente tien como vicepresidenta a Gabriela Michetti. Esti ye tamién, como manda la constitución, el presidente del Senáu. El presidente de la Cámara de Diputaos, pela so banda, ye Emilio Monzó.

El gabinete de ministros ta dirixíu (xineru 2016) por Marcos Peña y compónenlu, amás del Secretariu Xeneral de la Presidencia Fernando de Andreis, los siguientes ministros:
 Economía: Alfonso Prat-Gay.
 Rellaciones Esteriores: Susana Malcorra.
 Defensa: Julio César Martínez.
 Seguridá: Patricia Bullrich.
 Xusticia y Derechos Humanos: Germán Garavano.
 Interior: Rogelio Frigerio.
 Trabayu, Emplegu y Seguridá Social: Jorge Triaca.
 Industria: Francisco Cabrera.
 Agricultura, Ganadería y Pesca: Ricardo Buryaile.
 Turismu: Gustavo Santos.
 Salú: Jorge Lemus.
 Desarrollo Social: Carolina Stanley.
 Educación: Esteban Bullrich.
 Ciencia, Teunoloxía y Innovación Productiva: Lino Barañao.

 Partíos políticos y sindicatos 
Los principales partíos políticos del país son:
 Partíu Xusticialista (PX). El so presidente interín, dende la muerte de Néstor Kirchner el 27 d'ochobre de 2010, ye'l anterior vicepresidente y gobernador de la provincia de Buenos Aires Daniel Scioli.
 Unión Cívica Radical (UCR). El so presidente ye Ernesto Sanz.
 Frente Ampliu Progresista (FAP). El so principal cabezaleru ye Hermes Binner.
 Propuesta Republicana (PRO). El so principal cabezaleru ye Mauricio Macri.

No que cinca a los sindicatos rescampla la Confederación Xeneral del Trabayu (, CGT), central sindical peronista na qu'aconceyen más de cien sindicatos y asociaciones gremiales. El so cabezaleru ye, dende 2005, Hugo Moyano.

 Xeografía 

 Organización territorial 
   Provincia  Capital  Población(censu 2010)  Superficie(en km²)  PBG per cápita(US$, 2008, est.) 30px|borderCiudá de Buenos AiresLa Ciudá de Buenos Aires ye una entidá de segundu grau constitucional, pero nun tien rangu de provincia sinón un réxime especial (Ciudá Autónoma), asemeyáu y equiparable al propiu de provincia.  2.891.082  202  23.309  30px|borderProvinciade Buenos Aires  La Plata  15.594.428  307.571  7.310 30pxCatamarca  San Fdo. del Vallede Catamarca  367.820  102.602  6.009 30px|borderChaco  Resistencia  1.053.466  99.633  2.015 30px|borderChubut  Rawson  506.668  224.686  15.422 30px|borderCórdoba  Córdoba  3.304.825  165.321  6.477 30px|borderCorrientes  Corrientes  993.338  88.199  4.001 30px|borderEntre Ríos  Paraná  1.236.300  78.781  5.682 30px|borderFormosa  Formosa  527.895  72.066  2.879 30px|borderJujuy  San Salvadorde Jujuy  672.260  53.219  3.755 30px|borderLa Pampa  Santa Rosa  316.940  143.440  5.987 30px|borderLa Rioja  La Rioja  331.847  89.680  4.162 30px|borderMendoza  Mendoza  1.741.610  148.827  9.079 30px|borderMisiones  Posadas  1.097.829  29.801  3.751 30px|borderNeuquén  Neuquén  550.344  94.078  26.273 30px|borderRío Negro  Viedma  633.374  203.013  8.247 30px|borderSalta  Salta  1.215.207  155.488  4.220 30px|borderSan Xuan  San Xuan  680.427  89.651  5.642  30px|borderSan Luis  San Luis  431.588  76.748  5.580  30px|borderSanta Cruz  Río Gallegos  272.524  243.943  30.496 30px|borderSanta Fe  Santa Fe  3.200.736  133.007  8.423 30px|borderSantiago del Estero  Santiago del Estero  896.461  136.351  3.003 30px|borderTierra del Fuego  Ushuaia  126.190  21.478  20.682 30px|borderTucumán  San Miguelde Tucumán  1.448.200  22.524  3.937 25px|border ARXENTINA  40.091.359  2.780.400  8.269

 Economía 

 Demografía 
Les principales ciudaes del país, ordenaes según la so población en 2010 , son:
 Buenos Aires y el so área metropolitana, qu'abarca los habitantes de la Ciudá Autónoma de Buenos Aires y de los 24 partíos que formen el Gran Buenos Aires: 12.806.866 habitantes.
 Córdoba: 1.329.604 habitantes.
 Rosario: 1.193.605 habitantes.
 La Plata: 654.324 habitantes.
 San Miguel de Tucumán: 548.866 habitantes.
 Salta: 536.113 habitantes.
 Corrientes: 358.223 habitantes

 Referencies 

 Enllaces esternos 

 Presidencia de la Nación Arxentina
 Gobiernu de la República Arxentina
 Bancu Central de la República Arxentina
 Secretaría de Turismu
 Institutu Nacional d'Estadística y Censos

Categoría:Arxentina